CELEX: 32016R0143
Language: sk
Date: 2016-01-18 00:00:00
Title: Nariadenie Komisie (EÚ) 2016/143 z 18. januára 2016, ktorým sa mení príloha IV k nariadeniu Európskeho parlamentu a Rady (ES) č. 396/2005, pokiaľ ide o COS-OGA, cerevisan, hydroxid vápenatý, lecitíny, Salix spp cortex, ocot, fruktózu, kmeň CH2 izolát 1906 vírusu Pepino mosaic, Verticillium albo-atrum izolát WCS850 a Bacillus amyloliquefaciens subsp. plantarum kmeň D747 (Text s významom pre EHP)

4.2.2016   
            
            
               SK
            
            
               Úradný vestník Európskej únie
            
            
               L 28/12
            
         NARIADENIE KOMISIE (EÚ) 2016/143
   z 18. januára 2016,
   ktorým sa mení príloha IV k nariadeniu Európskeho parlamentu a Rady (ES) č. 396/2005, pokiaľ ide o COS-OGA, cerevisan, hydroxid vápenatý, lecitíny, Salix spp cortex, ocot, fruktózu, kmeň CH2 izolát 1906 vírusu Pepino mosaic, Verticillium albo-atrum izolát WCS850 a Bacillus amyloliquefaciens subsp. plantarum kmeň D747
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 5 ods. 1,
   keďže:
   
               (1)
            
            
               Pokiaľ ide o COS-OGA, cerevisan, hydroxid vápenatý, lecitíny, Salix spp cortex, ocot, fruktózu, kmeň CH2 izolát 1906 vírusu Pepino mosaic, Verticillium albo-atrum izolát WCS850 a Bacillus amyloliquefaciens subsp. plantarum kmeň D747, neboli stanovené žiadne konkrétne MRL. Keďže uvedené látky neboli zaradené do prílohy IV k nariadeniu (ES) č. 396/2005, uplatňuje sa štandardná hodnota 0,01 mg/kg stanovená v článku 18 ods. 1 písm. b) uvedeného nariadenia.
            
         
               (2)
            
            
               Pokiaľ ide o látku COS-OGA, Európsky úrad pre bezpečnosť potravín (ďalej len „úrad“) dospel k záveru (2), že je vhodné uvedenú látku zaradiť do prílohy IV k nariadeniu (ES) č. 396/2005.
            
         
               (3)
            
            
               Pokiaľ ide o cerevisan, úrad dospel k záveru (3), že je vhodné uvedenú látky zaradiť do prílohy IV k nariadeniu (ES) č. 396/2005.
            
         
               (4)
            
            
               Pokiaľ ide o kmeň CH2 izolát 1906 vírusu Pepino mosaic, úrad dospel k záveru (4), že je vhodné uvedenú látku zaradiť do prílohy IV k nariadeniu (ES) č. 396/2005.
            
         
               (5)
            
            
               Hydroxid vápenatý je schválený ako základná látka v súlade s nariadením Európskeho parlamentu a Rady (ES) č. 1107/2009 (5). Vzhľadom na vykonávacie nariadenie Komisie (EÚ) č. 2015/762 (6) sa Komisia domnieva, že je vhodné uvedenú látku zaradiť do prílohy IV k nariadeniu (ES) č. 396/2005.
            
         
               (6)
            
            
               Základná látka „lecitíny“ je schválená v súlade s nariadením (ES) č. 1107/2009. Vzhľadom na vykonávacie nariadenie Komisie (EÚ) č. 2015/1116 (7) sa Komisia domnieva, že je vhodné uvedenú látku zaradiť do prílohy IV k nariadeniu (ES) č. 396/2005.
            
         
               (7)
            
            
               
                  Salix spp cortex je schválený ako základná látka v súlade s nariadením (ES) č. 1107/2009. Vzhľadom na vykonávacie nariadenie Komisie (EÚ) č. 2015/1107 (8) sa Komisia domnieva, že je vhodné uvedenú látku zaradiť do prílohy IV k nariadeniu (ES) č. 396/2005.
            
         
               (8)
            
            
               Ocot je schválený ako základná látka v súlade s nariadením (ES) č. 1107/2009. Vzhľadom na vykonávacie nariadenie (EÚ) č. 2015/1108 (9) sa Komisia domnieva, že je vhodné uvedenú látku zaradiť do prílohy IV k nariadeniu (ES) č. 396/2005.
            
         
               (9)
            
            
               Fruktóza je schválená ako základná látka v súlade s nariadením (ES) č. 1107/2009. Vzhľadom na vykonávacie nariadenie Komisie (EÚ) č. 2015/1392 (10) sa Komisia domnieva, že je vhodné uvedenú látku zaradiť do prílohy IV k nariadeniu (ES) č. 396/2005.
            
         
               (10)
            
            
               Verticillium albo-atrum izolát WCS850 bol zaradený do prílohy I k smernici Rady 91/414/EHS smernicou Komisie 2008/113/ES (11) a považuje sa za schválený podľa nariadenia (ES) č. 1107/2009. Prirodzená expozícia Verticillium albo-atrum izolátu WCS850 je omnoho vyššia ako expozícia spojená s používaním uvedenej látky ako prípravku na ochranu rastlín. Úrad dospel k záveru (12), že nie je známe, že by Verticillium albo-atrum izolát WCS850 bol pre ľudí patogénny a produkoval významné toxíny alebo sekundárne metabolity počas výrobného procesu. Preto je vhodné zaradiť uvedenú látku do prílohy IV k nariadeniu (ES) č. 396/2005.
            
         
               (11)
            
            
               Vykonávacím nariadením Komisie (EÚ) č. 1316/2014 (13) sa schválila účinná látka Bacillus amyloliquefaciens subsp. plantarum kmeň D747. Úrad dospel k záveru (14), že pokiaľ ide o posúdenie výživového rizika pre spotrebiteľov, niektoré informácie nie sú k dispozícii a je potrebné ďalšie posúdenie manažérmi rizika. V revíznej správe o uvedenej látke (15) sa uvádza, že nie je patogénna pre ľudí a neočakáva sa, že by produkovala toxíny relevantné pre ľudské zdravie. Preto je vhodné uvedenú látku zaradiť do prílohy IV k nariadeniu (ES) č. 396/2005.
            
         
               (12)
            
            
               Nariadenie (ES) č. 396/2005 by sa preto malo zodpovedajúcim spôsobom zmeniť.
            
         
               (13)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Do prílohy IV k nariadeniu (ES) č. 396/2005 sa v abecednom poradí vložia tieto zápisy: „COS-OGA“, „cerevisan“, „hydroxid vápenatý“, „lecitíny“, „Salix spp cortex“, „ocot“, „fruktóza“, „kmeň CH2 izolát 1906 vírusu Pepino mosaic“, „Verticillium albo-atrum izolát WCS850“ a „Bacillus amyloliquefaciens subsp. plantarum kmeň D747“.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. januára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 70, 16.3.2005, s. 1.
   
      (2)  Európsky úrad pre bezpečnosť potravín, 2014. Záver z partnerského preskúmania účinnej látky COS-OGA z hľadiska posúdenia rizika pesticídov. Vestník EFSA (EFSA Journal) (2014) 12(10):3868, 39 s.
   
      (3)  Európsky úrad pre bezpečnosť potravín, 2014. Záver z partnerského preskúmania účinnej látky cerevisan [bunkové stenySaccharomyces cerevisiae kmeň LAS117] z hľadiska posúdenia rizika pesticídov. Vestník EFSA (EFSA Journal) (2014) 12(6):3583, 39 s.
   
      (4)  Európsky úrad pre bezpečnosť potravín; Záver z partnerského preskúmania účinnej látky kmeň CH2 izolát 1906 vírusu Pepino mosaic z hľadiska posúdenia rizika pesticídov. Vestník EFSA (EFSA Journal) (2015) 13(1):3977, 25 s.
   
      (5)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).
   
      (6)  Vykonávacie nariadenie Komisie (EÚ) č. 2015/762 z 12. mája 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka hydroxid vápenatý a ktorým sa mení príloha k vykonávaciemu nariadeniu Komisie (EÚ) č. 540/2011 (Ú. v. EÚ L 120, 13.5.2015, s. 6).
   
      (7)  Vykonávacie nariadenie Komisie (EÚ) č. 2015/1116 z 9. júla 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka lecitíny a ktorým sa mení príloha k vykonávaciemu nariadeniu Komisie (EÚ) č. 540/2011 (Ú. v. EÚ L 182, 10.7.2015, s. 26).
   
      (8)  Vykonávacie nariadenie Komisie (EÚ) č. 2015/1107 z 8. júla 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka Salix spp cortex a ktorým sa mení príloha k vykonávaciemu nariadeniu Komisie (EÚ) č. 540/2011 (Ú. v. EÚ L 181, 9.7.2015, s. 72).
   
      (9)  Vykonávacie nariadenie Komisie (EÚ) č. 2015/1108 z 8. júla 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka ocot a ktorým sa mení príloha k vykonávaciemu nariadeniu Komisie (EÚ) č. 540/2011 (Ú. v. EÚ L 181, 9.7.2015, s. 75).
   
      (10)  Vykonávacie nariadenie Komisie (EÚ) č. 2015/1392 z 13. augusta 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka fruktóza a ktorým sa mení príloha k vykonávaciemu nariadeniu Komisie (EÚ) č. 540/2011 (Ú. v. EÚ L 215, 14.8.2015, s. 34).
   
      (11)  Smernica Komisie 2008/113/ES z 8. decembra 2008, ktorou sa mení a dopĺňa smernica Rady 91/414/EHS s cieľom zaradiť niektoré mikroorganizmy ako účinné látky (Ú. v. EÚ L 330, 9.12.2008, s. 6).
   
      (12)  Európsky úrad pre bezpečnosť potravín; Záver z partnerského preskúmania účinnej látky Verticillium albo-atrum (kmeň WCS850) z hľadiska posúdenia rizika pesticídov. Vestník EFSA (EFSA Journal) (2013) 11(1):3059. [22 s].
   
      (13)  Vykonávacie nariadenie Komisie (EÚ) č. 1316/2014 z 11. decembra 2014, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka Bacillus amyloliquefaciens subsp. plantarum kmeň D747, ktorým sa mení príloha k vykonávaciemu nariadeniu Komisie (EÚ) č. 540/2011 a ktorým sa členským štátom povoľuje predĺžiť platnosť dočasných autorizácií udelených pre uvedenú účinnú látku (Ú. v. EÚ L 355, 12.12.2014, s. 1).
   
      (14)  Európsky úrad pre bezpečnosť potravín, 2014. Záver z partnerského preskúmania účinnej látky Bacillus amyloliquefaciens subsp. plantarum kmeň D747 z hľadiska posúdenia rizika pesticídov. Vestník EFSA (EFSA Journal) (2014) 12(4):3624, 29 s.
   
      (15)  Revízna správa o účinnej látke Bacillus amyloliquefaciens subsp. plantarum kmeň D747 (znenie finalizované v Stálom výbore pre rastliny, zvieratá, potraviny a krmivá na jeho zasadnutí 10. októbra 2014) SANCO/11391/2014 – rev. 1, 10. októbra 2014.